[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRxqFQoTCIGZzuGVwscCFUs7Ggodmy0Dsw&url=http://www.masport.hu/palyazat/letoltesek/letoltheto+dokumentumok+palyazatokhoz+1.html&ei=aUrbVcHAK8v2aJvbjJgL&psig=AFQjCNEbpBYJ9KJHQQgwu1AVjbL1sVSeoA&ust=1440521187586472)[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRxqFQoTCMOJ1seVwscCFYSJGgodk6YAmg&url=http://civilkozpont.eu/content/kiirtak-a-nemzeti-tehetseg-program-uj-palyazatait&ei=M0rbVYOkE4STapPNgtAJ&psig=AFQjCNGef2YY5Mj08c85iodrLktj2Q_KiA&ust=1440521133874470)

[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRxqFQoTCKqi1PWWwscCFUerGgodTKUOyA&url=http://www.emet.gov.hu/kozlemenyek/nemzeti_tehetseg_program389/&ei=oEvbVarSC8fWaszKusAM&psig=AFQjCNE2vfKIHoo8V4p2m0IfuUd8sCZG-g&ust=1440521284571768)

**Természetvédelem világnyelven**

**NTP-KKT-A-14-0071**

**Nyertes pályázat**

**Suli Harmónia Általános Iskola és Óvoda**

**8767 Felsőrajk, Szabadság u. 46.**

**Intézményünk a Nemzeti Tehetség Program által kiírt, „A kisiskolák tehetségsegítő programjainak támogatása” címet viselő pályázatának egyik nyertese.**

**„Természetvédelem világnyelven” című programunk keretében három zalai tagintézményünk (Felsőrajk, Zalaszentmihály, Pölöske) 16 tehetséges, harmadik és negyedik osztályos tanulója táborozhatott Valkonyán a Rockenbauer Pál Turistaház vendégeként 2015. június 22-től 26-ig.**

**Programunk megvalósításával elsődleges célunk volt az angol nyelvi szókincs bővítése a természeti élmények alapján. A szavak, kifejezések elsajátítása az angol nyelvi foglalkozásokon, elmélyítésük, begyakorlásuk pedig a tanuláson kívüli egyéb tevékenységek útján valósult meg.**

**A csoportépítő, személyiségfejlesztő, kommunikációs tréningekkel hatékonyabbá tettük a csoportokban, teamben végzett munkát, játékokkal segítettük a közösségépítést. A kooperatív tanulási technikák is az együttműködési készségek elmélyülését szolgálták.**

**A tanulás mellett naponta változatos, a feltöltődést lehetővé tevő programokat biztosítottunk számukra, és ezekbe ágyazva tettük érdekessé a nyelvtanulást (kézműves foglalkozások, kirándulás, fürdés, sport, játék, túra stb.)**

**Célul tűztük ki a település szűkebb és tágabb környezetének alapos megismerését, amelyet a kirándulások, a séták, a környéken végzett túrák, a lakókkal történt beszélgetések és a falu polgármesterével készített riport segítségével valósítottuk meg. A gyerekek megismerkedtek a település környezetbarát víztisztító rendszerével, az ökogazdasággal, a közeli erdők élővilágával, valamint a környék természetes forrásaival és termálvizével.**

**Kommunikálhattak a településen élő angol családokkal. A tevékenységek során tapasztaltakat koruknak megfelelő módszerekkel rögzítették, dokumentálták, (színjáték, rajzok, festmények, táblázatok, plakátok, makett, naplóírás), lehetőség szerint angol nyelven is.**

**Mindezekkel a környezetvédelem témakörével kapcsolatos pozitív attitűd kialakítása, mint cél vált valóra. A tábort vidám hangulatban töltötték a tanulók. Erről tanúskodik a naponta gyümölcsökkel gyarapodó hangulatfa is. A feladatokat szívesen végezték, több gyermek között szoros barátság alakult.**

**A záró rendezvényén ügyesen mutatták be a tanultakat és az elkészült produktumokat.**

**A program időtartama alatt a gyerekek nyugodt, a téma szempontjából mégis ingerekben gazdag környezetben, változatos tevékenységek mellett jutottak olyan ismeretekhez, élményekhez, amelyek a kitűzött célok megvalósulását előmozdították.**

**Programunk több ponton kapcsolódott a "2015 Fény nemzetközi éve" kezdeményezéshez.**

**Éjszakai túrát szerveztünk a negyedik napon „Szentjánosbogár éj” címmel, melynek során a mesterséges és természetes fényforrások szerepével ismerkedhettek a tanulók. Tájékozódhattak a Hold és a csillagok fényénél. A különleges rovarokat nemcsak a Szentjánosbogár ösvényen figyelhették meg, mivel a tábor egész területén rajzottak az esti időszakban.**


**Két alkalommal éjszakai "Rókavadászat" keretében zseblámpával gyűjtötték a csapatok a bokrokban rejtőző, cédulákra írt angol szavakat, amelyek minden esetben az aznapi szóanyagot tartalmazták. Utolsó előtti estén volt lehetőségünk tábortüzet gyújtani, melynek fényénél beszélgetésre, éneklésre, a parázs felett pedig szalonnasütésre volt lehetőség.**

**Részletes programunk képekkel**

**Minden napos tevékenységeink voltak a csoportépítő tréningek, naplóírás a nap eseményeiről, élményeiről, hangulatfa díszítése, a valkonyai erdő makettjének készítése.**

**** 

Valkonyai erdő Csoportépítő tréning



Készül a hangulatfa

**Első napon kézműves foglalkozás keretében az összetartozást jelképező kendőt batikoltunk, a nevek megjegyzését segítő kitűzőket készítettünk.**

**Ismerkedtünk erdő-mező élővilágával magyar és angol nyelven. Kirándultunk a valkonyai erdőbe, este a megismert erdei állatokat készítettük el papírból Lengyák István módszerével.**

**Elemlámpás rókavadászattal zártuk a napot a tanult angol szavakkal.  **

*Készülnek a batikolt kendők A valkonyai erdőben*

**Második napon tanulmányoztuk a kistolmácsi tó, forrás, a víz és vízpart élővilágát. Mintát vettünk a tó és forrás vizéből, amelyet mikroszkóppal megvizsgáltunk.**

**Csoportmunkában festményt készítettünk a tóról és élővilágáról, angolul megnevezve az élőlényeket. Bázakerettyén a hévizek közvetlen hasznát tapasztalhattuk meg, a kellemetlen hidegben kellemes fürdőzéssel.**

**** 

A kistolmácsi forrásnál A tó megörökítése ecsettel

****

A kész munkák

**Szerdán ismerkedtünk az időjárás elemeivel, megfigyeléseinket rögzítettük, s angol nyelvű időjárás jelentést állítottunk össze.**

**Délutáni tevékenységeink közt szerepelt a térképpel és iránytűvel való tájékozódás, túra a környezetbarát szennyvíztisztítóhoz és szelektív hulladékgyűjtőhöz.**

**A látottak, tapasztaltak alapján környezetvédelmi plakátokat készítettünk. Az esti szalonnasütés után, elemlámpás rókavadászattal fejeztük be a napot.**

** **

A heti időjárás megfigyelések alapján Útvonalterv térkép segítségével

**Csütörtökön riportot készítettünk a település polgármesterével, amelyre ötletbörze keretében készültünk fel.**

**Ezután feltérképeztük a falut, utcaképet rajzoltunk. Meglátogattuk a településen élő angol családot, hogy élőben gyakoroljuk az angol nyelvet.**

**A falusi turizmust népszerűsítő szórólapot terveztünk. Este közösen vacsorát készítettünk bográcsban, és elemlámpás szentjánosbogár túrára indultunk.**

**** ****

Riport a polgármester úrral Elkészült Valkonya utcaképe

****

Éjszakai szentjánosbogár túra

**Zárónapon kora reggel ellátogattunk egy helybeli ökogazdaságba, majd a hét során készült munkáink szabadtéri kiállításán dolgoztunk. Délután bemutattuk tanult ismereteinket. A programon meghívott vendégként részt vett a program szakértője és Valkonya polgármestere.**

** **

Látogatás az ökogazdaságban Kecskesajt kóstoló

 ****

Elkészült munkáink Értékelés

****

1Színjáték



Hogy is mondjuk angolul?

**Szeretnénk minden évben visszatérni Valkonyára, erre a csodálatos vidékre!**